《监试莲花峰》
唐代·刘得仁

太华万馀重，岧峣只此峰。当秋倚寥泬，入望似芙蓉。

翠拔千寻倚，青危一朵秾。气分毛女秀，灵有羽人踪。

倒影侵官路，流香激庙松。尘埃终不及，车马自憧憧。

作者简介：刘得仁（约公元八三八年前后在世），唐朝时期作家，字、里、生卒年均不详，约唐文宗开成中前后在世。相传他是公主之子。长庆中，（公元八二三年左右）即有诗名。自开成至大中四朝，昆弟以贵戚皆擢显位，独得仁出入举场三十年，竟无所成。得仁著有诗集一卷，《新唐书艺文志》传于世。